તમે જાણો છો તે પ્રમાણે કસરત ત્રણ પ્રકારની છે. એરોબિક કસરતથી તમારા હૃદય અને ફેફસાને કસરત મળે અને હૃદય અને ફેફસાની કાર્યશક્તિ સુધરે અને હાર્ટ એટેક અને ફેફસાના રોગો સામે રક્ષણ મળે ત્યારે સ્ટ્રેચિંગ અને આસનો કરવાથી સાંધાની કાર્યક્ષમતા વધે અને સ્ટ્રેન્થ ટ્રેનિંગ (વજન ઉપાડવાની કસરત), રેસિસ્ટન્સ ટ્રેનિંગ (પુલ અપ્સ અને પુશ અપ્સ) અને વેઈટ બેરિંગ (ખુલ્લા મેદાનમાં રમવામાં આવતી રમતો) કસરતો કરવાથી સ્નાયુની કાર્યક્ષમતા વધે અને ત્રણે પ્રકારની કસરતોથી ફક્ત સ્નાયુ અને સાંધા જ નહીં પણ તેની સાથે જોડાયેલા હાડકાં પણ થોડા જ સમયમાં મજબૂત થાય છે.